કોંગ્રેસના સભ્યો દ્વારા મેયર, ડેપ્યુટી મેયર અને કમિશનરના માઇકને તોડી નંખાયા બાદ ગૃહમાં અરાજકતા ફેલાઇ ગઇ હતી. ગૃહને તાળાં મરાયાં પછી કોર્પોરેશનના સિક્યોરિટી સુપરિન્ટેન્ડેન્ટ જી.એસ. બારિયા ગૃહમાં થયેલી તોડફોડનું જાત નિરીક્ષણ કરવા આવ્યા હતા. બાદમાં તેમણે કમિશનર મૂકેશકુમારને મૌખિક રિપોર્ટ આપ્યો હતો. જોકે હજુ સુધી સરકારી કામમાં રૂકાવટ ઊભી કરવા જેવી બાબતનો પોલીસ કેસ કોર્પોરેશન કર્યો નથી. આ અંગેનો નિર્ણય સેક્રેટરી કે શાસકપક્ષ પર છોડાયો છે.